Všeobecne záväzné nariadenie OBCE Hoste
 č. 2/2022
o určení výšky mesačného príspevku v školách a školských zariadeniach v zriaďovateľskej pôsobnosti obce Hoste
Obecné zastupiteľstvo obce Hoste na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 ods. 1 a podľa ods. 3 písm. h) a § 6 ods. 1  zákona SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z.z. o výchove a vzdelávaní (školský zákon), ktorým sa dopĺňa zákon NR SR č. 596/2003 Z.z. o štátnej správe v školstve a školskej samospráve v znení neskorších predpisov vydáva toto všeobecne záväzné nariadenie, ktorým sa určujú výšky príspevkov v školách a školských zariadeniach v zriaďovateľskej pôsobnosti obce Hoste.
Článok 1
Základné ustanovenia
§ 1

Predmet úpravy

Toto všeobecne záväzné nariadenie  obce Hoste určuje:
a) výšku mesačného príspevku zákonného zástupcu na čiastočnú úhradu výdavkov v materskej škole,
b) neuhrádzanie, odpustenie alebo zníženie príspevku v školách a školských zariadeniach v zriaďovateľskej pôsobnosti obce Hoste
Článok 2

Výška mesačného príspevku v školách a školských zariadeniach
§ 2

Materská škola  
1. Zákonný zástupca uhrádza mesačný príspevok na čiastočnú úhradu výdavkov materskej školy v zriaďovateľskej pôsobnosti obce Hoste mesačne sumu 15,00 €. 
2. Mesačný príspevok v MŠ sa neuhrádza za dieťa:

a) pre ktoré je predprimárne vzdelávanie povinné, 
b) ak zákonný zástupca dieťaťa o to písomne požiada riaditeľa materskej školy a je členom domácnosti, ktorej sa poskytuje pomoc v hmotnej núdzi podľa osobitného predpisu,
c) ktoré je umiestnené v zariadení na základe rozhodnutia súdu.

3. Mesačný príspevok v materskej škole sa na základe tohto nariadenia neuhrádza za dieťa:  
a) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.
4. Termín a spôsob úhrady: mesačný príspevok sa uhrádza vopred do 10. dňa v kalendárnom mesiaci poštovou poukážkou alebo bezhotovostne na príslušný účet materskej školy. 

                                                                   Článok 3

§ 3

                                                  Spoločné a záverečné ustanovenia
1. Toto všeobecne  záväzné nariadenie obce Hoste bolo schválené uznesením Obecného zastupiteľstva v Hoste č.5/2022 zo dňa 21.09.2022
2. Schválené všeobecne záväzné nariadenie vyvesené na úradnej tabuli dňa 22.09.2022

3. Toto všeobecne záväzné nariadenie nadobúda účinnosť dňom 1. novembra 2022
4. Nadobudnutím účinnosti tohto VZN sa ruší VZN č. 2/2014, ktorým sa určujú výšky príspevkov v školách a školských zariadeniach v zriaďovateľskej pôsobnosti obce Hoste.
                                                                                                       Ľuboš Karel

                                                                                                 starosta obce Hoste

